Topledere skal naturligvis skabe værdi for aktionærer og medarbejdere, men de skal også skabe værdi for samfundet, skriver Flemming Besenbacher, bestyrelsesformand for Carlsberg A/S og Carlsbergfondet efter topmødet i Davos.

Som registreret bruger kan du overvåge emner og journalister og modtage nyhederne i din indbakke og følge din nyhedsstrøm på Finans.

World Economic Forum årsmøderne i Davos er et overflødighedshorn af inspiration for folk, der følger verdens udvikling. Der er mere end 300 sessioner at vælge imellem på fire dage. Alt lige fra geopolitik over demografi og ressourcefordeling til teknologi, miljø og andre forandringer, der har vidtrækkende samfundsmæssige og økonomiske konsekvenser.

Forrige år brugte jeg det meste af min tid i Davos på at fortælle om Carlsbergs kommende grønne fiberflaske, sidste år var hovedtemaet den fjerde industrielle revolution, og selvom den diskussion fortsætter med umindsket styrke, var fokus i år først og fremmest på forandring og ansvarligt lederskab...